[Foto’s] ‘Getroud met rugby’-akteurs soos jy hul nog nooit gesien het | Maroela Media
Die Getroud met rugby’-karakters het hulle onlangs in skreeusnaakse uitrustings opgetooi vir ŉ storielyn in dié sepie (Foto: Empire Fotografie)
Aanhangers van die gewilde kykNET-sepie Getroud met Rugby is gaande oor foto’s van karakters in dié sepie wat hulle onlangs in skreeusnaakse uitrustings opgetooi het vir ŉ liefdadigheidsgeleentheid wat deel van dié storielyn gevorm het.
Toe Potties – die fiktiewe kroeg in die sepie – geldprobleme ondervind het, was daar vir die karakters geen ander keuse nie as om dié finansiële penarie met ŉ liefdadigheidsgeleentheid die nekslag toe te dien.
Die karakters was onder andere te sien as Shrek en Fiona van die fliek Shrek, die Mad Hatter van Alice in Wonderland en die Phantom van The Phantom of the Opera.
“Gideon sŉ was die beste – regte ou Shrek,” het Anna-Marie Butcher op sosiale media laat hoor. “Shrek vat beslis die koek! Baie oulik,” het Laura Louw geskryf.
Die Getroud met Rugby-akteurs is vanaf einde vandeesmaand in talle verrassingsverskynings by die Afrikaans is Groot-konsertreeks te sien waar hulle agter-die-skerms-onderhoude met die sangers gaan voer.
Getroud met Rugby is elke weeksaand om 18:30 op kykNET, DStv-kanaal 144, te sien.
Die akteurs is aangetrek deur Hollywood Costumes. Die foto’s is geneem deur Empire Fotografie. Vir meer inligting, besoek Empire Fotografie se webwerf.
Ek dink daar het ‘n foutjie met die tyd gekom – program het geskuif van 18.30 na 21.00
Ek wonder hoeveel kykers het hulle verloor toe die tydgleuf verander het….
Die huidige tydgleuf is heel on van pas met betrekking dat dit gesins vermaak behoort te wees.
Hopelik skuif dit weer na vroeër tydgleuf!!!!!!!!!!!!!!!!
Tydgleuf pas my glad nie. Het ook nie tyd vir catch-up nie want dit raak net te veel omrede die mooiste programme so laat uitgesaai word. Ruil dit asseblief om met die huidige “minder aangename” reeks. Dankie
Waar is die “skreeusnaakse” uitrustings? Wonder hoeveel van die “fans” het die Halloween show geniet, maar in dieselfde asem op Facebook sê hoe satanisties dit is.